Ierobežota pieejamība

Nacionālais veselības dienests (turpmāk – Dienests) ir veicis pārbaudes par zāļu ar vispārīgo nosaukumu Semaglutidum (turpmāk – Zāles) izrakstīšanas un izsniegšanas (atprečošanas) atbilstību normatīvo aktu un līguma prasībām.
Noteikumu Nr. 899[footnoteRef:1] 3. punkts nosaka, ka Kompensējamo zāļu sarakstā[footnoteRef:2] iekļauto zāļu iegādes izdevumus Dienests sedz, ņemot vērā slimības raksturu un smaguma pakāpi un ievērojot noteiktos kompensācijas ierobežojumus un izrakstīšanas nosacījumus, t.sk. atbilstoši Diagnožu un kompensējamo zāļu vispārīgo nosaukumu/medicīnisko ierīču sarakstam[footnoteRef:3] (turpmāk – Saraksts). [1:  Ministru kabineta 31.10.2006. noteikumi Nr. 899 ,,Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība” (turpmāk – Noteikumi Nr. 899)]  [2:  Pieejams Dienesta tīmekļvietnē https://www.vmnvd.gov.lv Sākums> Profesionāļiem> Kompensējamie medikamenti> Kompensējamo zāļu saraksti>]  [3: Diagnožu un kompensējamo zāļu vispārīgo nosaukumu/ medicīnisko ierīču saraksts (no 2026. gada 1. jūlija) - uzraudzībai izmantots pārbaudes periodam atbilstošais (aktuālais) Saraksts] 


Saskaņā ar kompensējamo zāļu izrakstīšanas nosacījumiem atbilstoši Diagnožu un kompensējamo zāļu vispārīgo nosaukumu/medicīnisko ierīču sarakstā (turpmāk - Saraksts) no 01.05.2026. par zālēm ar vispārīgo nosaukumu Semaglutidum noteikts, ka tās ir tiesības izrakstīt pacientiem ar diagnozēm (E11.0-E11.9, E13.0-E13.9): 
1. Endokrinologa vai ģimenes ārsta kompetencē. 
Pacientiem ar ķermeņa masas indeksu ≥30 kg/m² kombinācijā ar Metforminum, ja trīskāršā terapija, kas satur Metforminum, DPP4 inhibitorus, Pioglitazonum, SGLT2 inhibitorus, nenodrošina pietiekamu glikēmijas kontroli (HbA1c<7%).
2. Endokrinologa vai kardiologa vai ģimenes ārsta kompetencē. 
Pacientiem ar pierādītu kardiovaskulāru slimību anamnēzē, kombinācijā ar/bez Metforminum un/vai SGLT2 inhibitoriem grupas preparātiem, ja terapija, kas satur Metforminum, SGLT2 inhibitorus, nenodrošina pietiekamu glikēmijas kontroli (HbA1c<7%).
Terapija jāpārtrauc, ja: 
1) ja pacientam ir nepieciešams uzsākt terapiju ar Insulinum, izņemot pacientus ar ķermeņa masas indeksu > 40 kg/m², 
2) ja 6 mēnešu laikā netiek sasniegts HbA1c samazinājums vismaz par 1% un/vai svara samazinājums vismaz par 3%.

1. Riska izvērtējums
	Veicot riska izvērtējumu[footnoteRef:4] par valsts kompensētām Zālēm 2024.-2025.gadā, Dienests uzsāka pārbaudes vairāk kā 50 iestādēs (ārstniecības iestādes un aptiekas) par pacientiem, kuriem bija liels atprečotais apjoms 2024.gadā, t.sk. izrakstīts un atprečots arī 2025.gadā, konstatējot, ka nav informācijas Cukura diabēta pacientu reģistrā un atprečots tikai Ozempic ar valsts kompensāciju, vai nav informācijas par valsts apmaksātām endokrinologa un/vai kardiologa konsultācijām, pieprasot un saņemot iestāžu skaidrojumus. Ar mērķi novērst iespējamos pārkāpumus Zāļu izrakstīšanā un kompensēšanā no valsts budžeta līdzekļiem, Dienests informē ārstniecības iestādes un aptiekas par konstatētajām sistēmiskām kļūdām un citiem riskiem. [4:  Riska analīzē ņemta vērā informācija (valsts apmaksāti apmeklējumi pie endokrinologa, apmeklējumi pie kardiologa, aprūpes epizodes un saņemti pakalpojumu ar cukura diabēta diagnozēm, citas valsts kompensētās zāles cukura diabēta ārstēšanai) no VIS APANS, SPANS un BMANS moduļiem par valsta apmaksātiem veselības aprūpes pakalpojumiem, kā arī informāciju no Cukura diabēta pacientu reģistra pacientiem, ar lielu kompensēto Zāļu apjomu] 

Dienests turpinās veikt Zāļu uzraudzību un pārbaudes, ņemot vērā iepriekš konstatētos riskus Zāļu izrakstīšanā un kompensēšanā no valsts budžeta līdzekļiem, t.sk., vērtējot informāciju no Cukura diabēta pacientu reģistra.

2. Normatīvo aktu regulējums
Dienests atgādina vispārīgo normatīvo aktu regulējumu, ka atbilstoši Noteikumu Nr. 899 55.3. apakšpunktam, ja zāļu lietošanai ir nepieciešama īpaša speciālista uzraudzība, to nozīmēšana ir attiecīgās ārstniecības nozares speciālista kompetencē (speciālists nosaka ārstēšanu, bet turpmāk Zāles izrakstīt un uzraudzīt to lietošanu var ģimenes ārsts). Ģimenes ārsts zāles var izrakstīt atbilstoši speciālista noteiktajai ārstēšanai, t.sk., ievērojot kompensējamo zāļu izrakstīšanas nosacījumus un ierobežojumus. 
No 01.05.2026. Zāļu izrakstīšana ir arī ģimenes ārsta kompetencē, līdz ar to Dienests atgādina par kompensējamo zāļu izrakstīšanas nosacījumu ievērošanu, t.sk.
1) zāles var izrakstīt tikai pacientiem ar noteiktām diagnozēm - E11.0-E11.9, E13.0-E13.9. Atbilstošajai diagnozei ir jābūt pamatotai medicīniskajā dokumentācijā. Dienests vērš uzmanību, ka ārsts var rekomendēt terapiju ar Zālēm par maksu vai noteikt citu terapiju, ja pacienta diagnoze un izvērtētais veselības stāvoklis neatbilst kompensējamo zāļu izrakstīšanas nosacījumiem, t.sk., ja saņemtas ārstu speciālistu rekomendācijas, bet pacients neatbilst kompensējamo Zāļu izrakstīšanas nosacījumos noteiktajam;
Piemēram, pacientam ir diagnoze E11.9, ķermeņa masas indekss ir 33, bet atbilstoši nosacījumiem iepriekš vēl nav lietota terapija ar Metforminum un trīskāršā terapija, kas satur Metforminum, DPP4 inhibitorus, Pioglitazonum, SGLT2 inhibitorus, nav devusi pietiekamu glikēmijas kontroli (HbA1c<7%) vai nav konstatēti citi nosacījumiem atbilstošie kritēriji. Fakts, ka iepriekšējais ģimenes ārsts vai speciālists pacientam iepriekš ir izrakstījis kompensējamās Zāles, nav pamatojums, bez pacienta veselības stāvokļa izvērtējuma turpmākai kompensējamo zāļu izrakstīšanai ar valsts kompensāciju pretēji nosacījumiem.
2) saskaņā ar atbilstošajā periodā spēkā esošu Noteikumu Nr. 175[footnoteRef:5] 33.1 2. apakšpunktu, bet pēc 02.09.2026. Noteikumu Nr. 512[footnoteRef:6] 35.2. apakšpunktu,  ārstam ir pienākums pārliecināties par kompensējamo zāļu nepieciešamību un terapijas pamatotību, t.sk. jāseko izrakstītajam un atbilstoši noteiktajai ārstēšanai paredzētajam izlietojuma apjomam, arī pirms nākošās receptes izrakstīšanas;  [5:  Ministru kabineta 08.03.2005.  noteikumi Nr. 175 “Recepšu veidlapu izgatavošanas un uzglabāšanas, kā arī recepšu izrakstīšanas un uzglabāšanas noteikumi” (turpmāk - Noteikumu Nr.175), spēkā līdz 01.09.2026]  [6:  Ministru kabineta 25.08.2026. noteikumu Nr. 512 “Recepšu veidlapu un recepšu aprites noteikumi” (turpmāk - Noteikumu Nr. 512)] 

Piemēram, pacienta veselības stāvokli uzrauga arī endokrinologs, kurš izraksta pacientam zāles Ozempic, bet ģimenes ārsts, nepārliecinoties par pacientam jau iepriekš izrakstīto Zāļu apjomu vai arī neatbilstošajā stiprumā, turpina izrakstīt kompensējamās zāles, kas vienam pacientam ir lielos apjomos, veidojot nesamērīgus uzkrājumus, t.sk. neievērojot, ka zālēm ir derīguma termiņi u.c. no tā izrietošās sekas;
3) izrakstot zāles, jāievēro Noteikumu Nr.512 3. pielikuma “Recepšu aizpildīšanas prasības” I sadaļas 3. punkts, kas nosaka, ka ir jānorāda zāļu formu, nosaukumu ar lielo burtu latīņu valodā ģenitīvā, norādot zāļu formas devu un devu skaitu. Savukārt, izsniedzot zāles, aptiekā papildus norāda daudzumu (iepakojumu skaitu), ko reglamentē Noteikumu Nr. 512 III sadaļas “Īpašo recepšu aizpildīšanas prasības” 20. punkts;
Piemēram, izrakstot Ozempic 1 mg šķīdums injekcijām, atbilstoši Zāļu aprakstam pildspalvveida pilnšļirce satur 3 ml šķīduma, ar to var ievadīt 4 devas pa 1 mg (katra deva (0,74 ml šķīduma) satur 1 mg semaglutīda). Atbilstoši izrakstītajam daudzumam (devu skaits), piemēram, 12,  aptieka izsniedz 3 pildspalvveida pilnšļirces (katrā 4 devas) kopā 12 devas pa 1 mg, 3 mēnešu kursam.
T.sk. jāvērtē Zāļu aprakstā norādītie zāļu stiprumi, ņemot vērā ambulatorajai ārstēšanai paredzēto zāļu ievadīšanas praktisko iespēju, kas, piemēram, ir neatbilstoši  1,5 mg/ml, 1,7 mg, 2,3 mg stiprumā, un citi gadījumi, kas neatbilst Zāļu aprakstā norādītajam.
Ja recepšu izrakstīšanai izmanto integrator sistēmas, tad ar integratoriem jāvienojas par lokālajā informācijas sistēmā nepieciešamajām izmaiņām, lai informāciju ievadītu vismaz tādā apjomā, kā noteikts normatīvā regulējumā.
4) Noteikumu Nr. 512 45. punkts nosaka, ka vienā īpašajā receptē ir atļauts izrakstīt tikai vienas zāles vai medicīnisko ierīci, sekundāro iepakojumu skaitu paredzot ne vairāk kā trīs mēnešus ilgam ārstēšanas kursam. 

3. Turpmākās Dienesta darbības
Līdz ar to Dienests vērš uzmanību, ka ārstniecības iestāde, kura līgumā noteikusi ārstniecības personai tiesības izrakstīt kompensējamās zāles, ir atbildīga par kompensējamo zāļu izrakstīšanu atbilstoši normatīvo aktu prasībām un līguma nosacījumiem, kas nosaka, ka ārstniecības iestāde ir atbildīga par zaudējumu atlīdzināšanu izrakstīto kompensējamo zāļu kompensētās vērtības vai tā daļas apmērā, ja tiek konstatēts, ka izrakstītas kompensējamās zāles personai, kurai nebija tiesību tās saņemt, vai tās izrakstītas, neievērojot normatīvo aktu, tai skaitā Kompensējamo zāļu, Saraksta, vai līguma prasības.
Ņemot vērā Dienesta veikto uzraudzību:
· Precizēs izrakstīšanas nosacījumus, ar 01.10.2026. nosakot, ka no valsts budžeta netiek apmaksātas Zāles, ja tās tiek izrakstītas virs Zāļu aprakstā noteiktajām devām, proti, pārsniedz 2 mg nedēļā; veiks pārbaudes aptiekās, pārbaudot, ka no valsts budžeta līdzekļiem atprečo tikai tādu devu skaitu, kas atbilst izrakstīšanas nosacījumiem;
· veiks atkārtotu/sistemātisku uzraudzību, pārbaudot gan valsts kompensēto Zāļu apjomu uz pacientu, informāciju no Cukura diabēta reģistra un informāciju no Vadības informācijas sistēmas un E-veselības par cukura diabēta pacienta aprūpi; atlasot neatbilstības, nosūtīs iestādēm (t.sk. aptiekām) ceturkšņa kļūdu ietvaros;
· informēs arī aptiekas par normatīvo aktu ievērošanu, izsniedzot kompensējamās zāles un to daudzumu.

